Korean kansallismuseo

Korean kansallismuseo (kor. 국립중앙박물관, lyhennys NMK), on kansallismuseo Etelä-Koreassa. Se on maan suurin museo, ja museon päätoimipaikka sijaitsee Soulissa. Korean kansallismuseossa vieraili vuonna 2024 yhteensä 3,79 miljoonaa kävijää ja se kuului maailman kymmenen suosituimman museon joukkoon. Vuonna 1945 perustetun museon nykyinen, Soulin keskivaiheilla, Yongsanin suuralueella sijaitseva päärakennus avattiin lokakuussa 2005. Rakennus on kookas, lattiapinta-alaa on 138 156,25 neliömetriä. Museon kokoelmiin kuuluu yli 310 000 nimikettä. Pysyvän kokoelman nimikkeistä runsas 12 000 pidetään esillä. Päätoimipisteen ohella museolla on useita muita toimipaikkoja. Korean kansallismuseolla on ollut huomattava merkitys korealaisen kansallisuusaatteen muotoutumiselle. Kolonialismia aiemmin kokenut Etelä-Korea on esimerkiksi nationalistisen presidentin Park Chung Heen hallintovuosina turvannut kansallismuseon avulla kansallista identiteettiään. Kansallismuseoon pääsee esimerkiksi Soulin metron linjalla 4 tai Jungang-linja, ajamalla Ichonin metroasemalle. Sieltä on noin 500 metrin kävelymatka kansallismuseoon. Lähteet Aiheesta muualla Kuvia tai muita tiedostoja aiheesta Korean kansallismuseo Wikimedia Commonsissa National Museum of Korea (englanniksi) (koreatodo.com) Korean kansallismuseon kokoelmien esittelyä (Google Arts & Culture) (englanniksi)